Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5624

c) további szolgálati információk (ha szükséges), amelynek elemei: 1) egy SZÓKÖZ; 2) és legfeljebb 10 karakter. 4.4.15.1.1.1 A pont-pont közötti áramkörök vagy vonalak esetén az azonosító az adó-állomás által kiválasztott és hozzárendelt három betűből áll; az első betű a vonal adó felőli végét, a második a vevő felőli végét, a harmadik pedig a csatornát azonosítja. Ha csak egy csatorna létezik, akkor az " A" betűt kell használni. Ha az állomások között több csatorna is van, akkor a csatornákat sorrendben az “A”, “B”, “C”, stb. betűkkel kell azonosítani. Több-pontú csatornák esetében az azonosító a vonalat ellenőrző vagy vezérlő (“master”) állomás által kiválasztott és hozzárendelt három betűből áll. 4.4.15.1.1.2 A 4.4.15.1.1.3 pontban leírtak kivételével, a távközlési állomásoknak minden, közvetlenül az egyik állomástól a másikhoz küldött közleménynek háromjegyű csatorna-sorszámot kell kijelölniük, amely 001-től 000-ig (mely 1000-et jelent) terjed. Minden csatornán külön kell a közleményeket sorszámozni, és minden nap 0000 órakor új számsorozatot kell kezdeni. 4.4.15.1.1.3 Ajánlás. - Annak érdekében, hogy elkerülhető legyen ugyanazon sorszámok ismételt előfordulása 24 órán belül, lehetőleg meg kell engedni a csatorna-sorszámok bővítését, ha erről a vonal üzemeltetéséért felelős Hatóságok megállapodást kötöttek. 4.4.15.1.1.4 A közlemény-azonosítót a vonalon az alábbi sorrendben kell leadni:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes